La Universitat Pompeu Fabra: una aposta per la recerca | PHONOS\nLa Universitat Pompeu Fabra: una aposta per la recerca\nL’any 1994, Phonos es vinculà a la Universitat Pompeu Fabra i es va traslladar a les seves instal·lacions. L’aleshores director de Phonos, Xavier Serra, s’incorporà com a professor de la UPF i creà el Grup de Recerca en Tecnologia Musical (MTG), que en pocs anys es va consolidar com un grup de referència internacional. A partir d’aquell moment, Phonos va començar a treballar molt estretament amb l’MTG.\nAls anys noranta, tant la composició com la producció musicals van començar a poder-se dur a terme en un mateix dispositiu informàtic, com en el cas de l’ordinador NeXT, amb el qual Eduard Resina va crear L’esquizofrènia dels sons, obra que es presentà a la primera edició del festival Sónar.\nLa recerca realitzada en col·laboració entre músics i enginyers ha permès portar a terme projectes molt rellevants tant des del punt de vista tecnològic com musical. En aquest sentit, cal destacar la creació de Vocaloid en col·laboració amb Yamaha; el desenvolupament de l’instrument Reactable, creat per un equip liderat per Sergi Jordà, o la posada en marxa del web Freesound.org, que permet compartir sons a través d’Internet.\nActualment, Phonos continua desenvolupant un paper molt actiu a través d’un programa de beques per a nous creadors i de cicles regulars de concerts en diversos espais de la ciutat. Altres activitats, com el projecte “Sons de Barcelona”, fomenten l’interès entre els joves pel so com a eina per entendre i interactuar amb el nostre entorn. Després de 40 anys, Phonos continua amb el seu objectiu de promoure la creació i la difusió musicals tot apropant les tecnologies musicals al món cultural i a la societat.\nOrdinador. NeXT (Estats Units), 1990\nCol·lecció Fundació Phonos\nDotat amb el DSP56000 de Motorola, el NeXT va ser un dels primers ordinadors a oferir so digital estèreo en 16 bits i 44,1 kHz, i amb un entorn de programació molt adaptat al treball de creació i producció musicals. El 1992 Phonos va comprar quatre ordinadors NeXT, que van permetre l’inici de treballs de recerca relacionats amb la síntesi i la transformació del so i van ser utilitzats en moltes produccions musicals.\nNext: Xavier Serra\nL'esquizofrènia dels sons: Eduard Resina\nInstrument musical interactiu. Grup de Recerca en Tecnologia Musical (MTG) de la Universitat Pompeu Fabra (Barcelona), 2007\nCol·lecció Reactable Systems\nInstrument musical en forma de taula translúcida i brillant, inspirat en els sintetitzadors analògics modulars dels anys seixanta. El procés de recerca per a la seva creació va tenir lloc entre els anys 2003 i 2005, i des de 2009 l’ spin-off de l’MTG, Reactable Systems, s’encarrega de la seva producció i el seu desenvolupament. La peça que es mostra en aquesta exposició la va fer servir la cantant Björk en la seva gira «Volta» (2007-2008), fet que contribuí a la popularitat d’aquest instrument.\nReactable: Sergi Jordà\n<< Catàleg de l'exposició


A la Taula de Mobilitat també es va fer una valoració de totes les actuacions realitzades els darrers sis mesos\nper Marta Romera 13/04/2022 11:10h\nLa Taula de Mobilitat de Cervera es va reunir dimecres 6 d'abril, en una trobada a la Paeria en la qual es van tractar un total de quinze actuacions diferents en matèria de mobilitat al municipi.\nPel que fa al futur carril bici, a la reunió es va presentar un primer esborrany, amb la proposta de recorregut i d'ordenació viària. A la Taula de Mobilitat es va debatre sobre la proposta i es van fer arribar noves aportacions, que està previst que s'incloguin al projecte. El proper pas serà la redacció i exposició del projecte de creació del carril bici.\nCervera projecta la creació d'un carril bici | LleidaDiari.cat\nLa proposta inicial\nLa proposta inicial preveu la implantació de carril bici als carrers que connecten l'escola Les Savines amb la zona esportiva, a la part nord de la ciutat, i la continuació cap a l'escola Josep Arques, al barri dels Ametllers i al centre. A la Taula de Mobilitat també es va fer una valoració de totes les actuacions realitzades els darrers sis mesos, des de la darrera reunió, el setembre del 2021.\nI finalment es van tractar actuacions de futur previstes com la millora de la mobilitat a la plaça Pius XII, amb la clarificació dels usos d'aquest nou espai per a vianants, i la construcció de passos elevats en algunes zones. El regidor de Mobilitat i Civisme, Jordi Pons, valora molt positivament el desenvolupament de la reunió i l'elevada participació de tots els assistents. Destaca que "Cervera continua avançant per aconseguir una mobilitat més sostenible, segura i saludable".\nLa Taula de Mobilitat de Cervera es va constituir el març del 2018. És un espai de consulta i participació en tots els temes relacionats amb la mobilitat al municipi. Està integrada per regidors i tècnics de la Paeria, representants d'entitats del municipi i veïns a títol individual.\nPolèmica amb relació a la mort d'un nadó a la Noguera


L’Hoquei Claret imita la iniciativa dels padrins de lectura a l’esport | Gràcia TV\nLa Mariona és una de les padrines del Pol. Des dels 3 anys juga a hoquei i ara, que ja fa sisè de primària, comparteix les seves experiències amb els més petits.\nMariona Buyreu, padrina Hoquei Claret: “Depèn de l’exercici i dels nens, però sí que de vegades fem un que va davant, com ara estem fent i així ells copien i així aprenen.”\nPol Dachs, fillol Hoquei Claret: “Es que jo ja soc gran i a vegades els segueixo i a vegades no, els conec gairebé a tots i els estimo molt.”\nAquest serà el tercer curs que l’Hoquei Claret posa en marxa la iniciativa dels padrins i fillols. Aquesta idea està inspirada en els padrins de lectura que ja apliquen a les aules i s’ha convertit en una bona dinàmica perquè petits i més grans aprenguin conjuntament.\nGuillermo Mainer, delegat esportiu Hoquei Claret: “Había niños que les costaba patinar, niños que les costaba darle al stick, niños que les costaba frenar y parecía que esto se lo podían explicar mejor niños más cercanos a su edad, que ya han pasado por ese proceso.”\nDes de l’Hoquei Claret han vist com els padrins són un bon exemple per als fillols.\nRita Ferrer, entrenadora Hoquei Claret: “Veure que són més grans i que ho fan bé, que patinen, que agafen l’stick, ells automàticament els veuen com un referent.”\nDavid Beltran, padrí Hoquei Claret: “No és el mateix entrenar que entrenar amb una persona que t’estigui ajudant i que en comptes d’un entrenador de l’equip, tens 7.”\nPadrins i fillols es troben un cop per setmana al pati de l’Escola Claret, aquest dia s’ha convertit en un moment molt esperat. A més a més del vincle que es crea, els petits aprenen l’esport i els grans entenen més bé la tècnica mentre l’expliquen i també agafen experiència com a entrenadors.


NW La Revista de Reus - El BOE publica el relleu al jutjat que porta el cas Innova\nEl BOE publica el relleu al jutjat que porta el cas Innova\nEl jutjat decreta la nul·litat del recurso presentat per Teresa Gomis contra la seva detenció\n08/06/2015 | Per NW Revista de Reus\nImatge del jutge Diego Álvarez de Juan, d'Alfredo González, del Diari de Tarragona\nEl Butlletí Oficial de l'Estat publica en la seva edició d'aquest dilluns, 8 de juny, el nomenament de Milagros Nieto Nieto com a nova titular del jutjat d'instrucció número 3 de Reus, que és el que instrueix les diligències pel cas Innova. Milagros Nieto estava destinada fins ara al jutjat de primera instància número 1 de Villanueva de los Infantes, a la província de Ciudad Real.\nEl que no està clar és que si el relleu al front del jutjat implicarà canvis en la instrucció del cas. El jutge que ha dirigit fins ara les investigacions, Diego Álvarez de Juan, era a Reus per reforçar el jujtjat número 3, nomenat l'1 d'abril de 2013. El titular del jutjat era Guillermo Peral, que l'any passat va fer cap al jutjat contenciós-administratiu de Tarragona. El BOE no publica cap altre nomenament que afecti al jutjat número 3, per la qual cosa cal pensar que Diego Álvarez de Juan pot continuar com a jutge de suport.\nEl BOE publica un altre canvi, que afecta el jutjat número 4. Carlos Javier Albarrán Machín, fins ara al jutjat de primera instància i instrucció número 1 de Valdepeñas (Ciudad real) passarà tenir la plaça al jutjat número 4 de Reus.\nJustament avui dilluns es feia pública la resolució del jutge al recurs presentat per la defensa de la Teresa Gomis per la forma de la seva detenció. El jutge deixa sense efecte el recurs, que s'havia presentat sota l'0argument que Gomis havia superat els terminis legals d'una detenció. El jutge argumenta que la detenció de Gomis no va ser per ordre judicial, si no a instàncies de la Guàrdia Civil. A partir d'aquí, fa un repàs cronològic dels fets que desmunta l'argumentació de la defensa de Gomis, que ja ha presentat recursoa l'Audiència de Tarragona.


BIONÈCTAROM SHANTI GIRONARAW LINKS\tTaller Alimentació Conscient i Cuina Viva Natural 27 September 2012, 23.00 Administrator Cursos i tallers L'alimentació conscient és clau per mantenir-nos amb una salut òptima, tant a nivell físic, com mental i espiritual. La nutrició conscient és la que vetlla per aportar a l'organisme tots els elements essencials i enzims que necessita per dur a... Llegir+ 2008 Hits 0 Ratings Curs Alimentació Conscient i Cuina Viva i Natural 27 September 2012, 23.00 Administrator Cursos i tallers L'alimentació conscient és clau per mantenir-nos amb una salut òptima, tant a nivell físic, com mental i espiritual. La nutrició conscient és la que vetlla per aportar a l'organisme tots els elements essencials i enzims que necessita per dur a... Llegir+ 4566 Hits 0 Ratings Creant les Bases per a una Alimentació Conscient 08 July 2012, 23.00 Administrator Cursos i tallers Taller teòric per aprofundir amb les bases i coneixements de l'alimentació conscient i crudivegana\nL'alimentació conscient és clau per mantenir-nos amb una salut òptima, tant a nivell físic, com mental i espiritual. La nutrició conscient és la que vetlla per aportar... Llegir+ 10816 Hits 0 Ratings Retiro Yoga & Raw Food Detox 2013 08 January 2013, 23.00 Administrator Notícies [abajo versión en castellano]\nRecés de purificació profunda en un entorn meravellós. Ens energitzarem i renovarem de forma radiant i lluminosa a través... Llegir+ 3300 Hits 0 Ratings Inaugurem Bionèctar ! 06 April 2012, 23.00 Administrator Notícies 20 de Juliol de 2012.... Inaugurem Bionèctar\nEn un local cèntric, del segle passat, amb harmonia i bona energia, s'hi està gestant un projecte de reforma amb... Llegir+ 3293 Hits 0 Ratings Taller de Deshidratats 27 September 2012, 23.00 Administrator Cursos i tallers El món de la deshidratació és fascinant en la transició cap a una dieta enzimàtica, ja que ens permet substituïr el pa, les galetes i totes les farines fàcilment. A més ens permet elaborar un munt de plats crudivegans com... Llegir+ 1536 Hits 0 Ratings Taller de Postres Sans 27 September 2012, 23.00 Administrator Cursos i tallers Qui ha dit que els pastissos no són sans? En aquest taller et demostrem que, a més de sans, són molt nutritius i deliciosos!\nPostres i pastissos aptes per vegans, crudivegans, celíacs i, fins i tot algunes varietats per diabètics! Ah,... Llegir+ 8250 Hits 0 Ratings Taller de Sucs i Batuts per a una Salut Radiant 27 September 2012, 23.00 Administrator Cursos i tallers Els sucs i batuts son una deliciosa i excel·lent font d'enzims, minerals, vitamines, fitoquímics i proteïnes que ens ajuden a mantenir la nostra salut radiant i el nostre organisme jove i ple d'energia i vitalitat.\nÉs la millor manera de començar... Llegir+ 8742 Hits 0 Ratings Taller de Xocolata, Turró i Tòfones 27 September 2012, 23.00 Administrator Cursos i tallers La cacau cru és un dels superaliments que ens ha donat la Mare Terra per aportar-nos energia, lucidesa, benestar, antioxidants i nutrients essencials per al nostre organisme. A diferència del que es creu, a causa de l'adulteració de la xocolata convencional,... Llegir+ 1490 Hits 0 Ratings Eco-Mercats Món Empordà 02 July 2011, 23.00 Administrator Notícies Els Mercats Món Empordà són uns mercats setmanals on el consumidor pot comprar directament al productor productes locals, ecològics i de qualitat. Els mercats també pretenen ser un espai d'art, música, titelles,... recuperar els valors de la nostra terra i... Llegir+ 4249 Hits 0 Ratings Que el teu aliment sigui la teva medicina i la teva medicina el teu aliment. (Hipòcrates)


Cava ecològic Brut Nature elaborat amb les varietats tradicionals i 15-18 mesos de criança en rima.\nEl celler Maria Casanovas de Sant Sadurní d’Anoia elabora aquest cava Brut Nature a partir d'un cupatge de les tres varietats tradicionals: Parellada -el component principal-, Xarel·lo i Macabeu, provinents de 9 hectàrees de vinyes pròpies.\nEl procés d'elaboració d'aquest Cava ecològic va començar amb una verema manual i mecànica del raïm. Cada varietat es va vinificar per separat. Després d'un premsat suau, van fermentar en dipòsits d'acer inoxidable a temperatura controlada. Després es va embotellar per tal de completar la segona fermentació i fer la criança, com estableixen les normes de la DO Cava. Finalment, Maria Casanovas Brut de Brut va reposar de 15 a 18 mesos a l'ampolla.\nUn cava expressiu i fàcil de beure que ve de gust en qualsevol moment.\nEl cava Maria Casanovas Brut de Brut té un pàl·lid color daurat amb reflexos verdosos. Brillant i net, aquest Cava ecològic Brut Natura forma una bombolla fina i persistent.\nAromes netes i suggeridores, fresques. Molta fruita blanca al costat d'aromàtiques flors i tocs herbacis. Aquest Cava Brut de Brut de Maria Casanovas té un saborós fons de llevats.\nLa frescor ens acompanya durant tot el recorregut d'aquest cava de Maria Casanovas. Carbònic integrat i bona acidesa. La fruita blanca continua molt present, amb un agradable fons de la criança (torrats i llevats), i una textura cremosa. Final molt agradable i persistent.\nAquest cava ecològic del Penedès és molt fresc i alegre. Maria Casanovas Brut de Brut pot acompanyar plats molt diversos. A més, és una excel·lent copa de tarda.\nAperitius, Arrosos de peix, Carns blanques rostides, Carns vermelles rostides, Entrants suaus, Graellada de verdures, Marisc a la graella, Pastes amb salsa de carn, Pastes amb salsa de peix, Pastissos de fruites, Peix blanc a la graella, Peix blanc al forn, Pollastre rostit, Postres de fruits secs, Postres de pasta de full, Risotto, Sol, Xai rostit, Xocolata\nAlegre i fresc, Bombolla fina i fresc, Fresc i sec, Sec i aromàtic\nAperitius, Perquè si, Sopar amb els amics


Tractorada d’Unió de Pagesos per reclamar mesures urgents per salvar el Delta - Canal 21\nGairebé un any després del temporal Glòria, Unió de Pagesos ha tornat a realitzar una tractorada per reclamar mesures urgents per salvar el Delta de l’Ebre. Des de la platja de la Marquesa i sota el lema “Ni un pam més enrere!”, el membre de la permanent d’Unió de Pagesos, Dani Forcadell, denunciava que el Ministeri per la Transició Ecològica dona el Delta per perdut.\nEn la mateixa línia, el membre de la sectorial de l’arròs d’Unió de Pagsos, Raül Arques, lamentava la inacció de les administracions competents i feia una crida a la defensa del territori.\nAquesta ha estat una de les dotze tractorades que Unió de Pagesos ha convocat arreu de Catalunya en defensa del territori i la pagesia. A les Terres de l’Ebre, una segona tractorada ha recorregut la zona interior des de Santa Bàrbara i fins a Tortosa.\nTags: AgriculturaDani Forcadelldelta de l'ebreDestaquemEconomiaGlòriaLluís SolerMedi AmbientMontsiàPagesosRaül ArquesSanta BàrbaraSocietatTemporal GlòriaUnió de PagesosUP\nIvan Viladrich, de la PC Baix Ebre, domina la categoria cadet del Català de ciclocròs


Això no es un simulacre\nDes de ahir, 15 de gener, Barcelona està oficialment en emergència climàtica. El pas, tot i que simbòlic, es important. No es una alerta, de amagueu-vos que cauen bombes, es d'aquelles de a partir d'ara assumim que tenim un problema i que anem a buscar la solució.\nBarcelona no es la meva ciutat però compartim frontera administrativa i la pol·lució no entén d'això, així que si Barcelona està en perill Hospitalet també ho està. Aquí tenim molt clar aquesta simbiosi, que Barcelona no es la província de Barcelona, però que la seva àrea d'influència se surt de la ciutat. L'aeroport de Barcelona està a la ciutat del Prat, part del port estaria a Hospitalet si no els haguéssim venut els terrenys ara fa un segle, els dos rius que nodreixen la ciutat no arriben a ser-hi dins d'ella... així que si Barcelona pateix, patim tots.\nLa idea es reduir les emissions abans de 10 anys per complir, encara que només sigui per la nostra part, els acords assumits. No soluciones el problema però fas alguna cosa per solucionar-lo. Com diu el vídeo, facis o no facis res, funcioni o no funcioni, nosaltres entrarem a la historia com aquells que van tindre a la seves mans capgirar la crisis climàtica. Es la nostre decisió el decidir com volem ser recordats.\nS'ha de tindre en compte que no parlem de salut sinó de política, Que l'actual alcaldessa de Barcelona segurament no estarà en el càrrec aquests 10 anys i que qui vingui darrera pot desfer tot lo bo fet, com passa ara mateix a Madrid. Que hi ha interessos polítics i econòmics que posaran mil i un problemes per dur a terme els canvis. I que com en tot acte fet amb dubtosa planificació cometran errors que potser la facin fora de l'alcaldia abans de complir els seus objectius i de pas els enfosquiran. De moment la acció mes cridanera es que s'ha creat una zona de baixes emissions que afecta a Barcelona, Hospitalet, Cornellà, Esplugues i Sant Adrià del Besos, on es regula el tràfic.... però no em millorat la capacitat d'absorció de gent dels transport públic.\nDeu anys es molt de temps a veure que passa.\nBarcelona Hospitalet safreig


Les manifestacions amb motiu del Primer de Maig arreu del territori demanen una sortida justa de la crisi\nLa concentració de la Intersindical a Barcelona s'ha reunit a la porxada de l’Auditori\nLa pluja ha torpedinat la sessió matinal del Primer de Maig, però no ha evitat que la gent es concentrés en places i carrers del país. Ha estat la primera vegada que es pot commemorar el dia del treballador durant la pandèmia. Com és habitual, a moltes ciutats s’ha vist més d’una convocatòria, atès que els sindicats no s’han unit en una sola mobilització per municipi.\nPer exemple, la Intersindical, que ha convocat una vintena de concentracions arreu del país amb el suport de l’ANC. El sindicat apel·la a la independència com la millor eina per a poder fer front a una “crisi sistèmica” que s’ha vist agreujada per la covid-19: “Sense un model econòmic sostenible i el dret d’autodeterminació no assolirem la justícia social que mereixem la gent treballadora catalana”, ha dit el seu secretari general, Sergi Perelló, a la concentració de Barcelona.\nLa Intersindical Valenciana també ha fet mobilitzacions a València, Alacant, Elx, Vinaròs i Castelló, juntament amb la CNT, la COS, el BEA, Acció Antifeixista i Arran. Al nord del país, a Perpinyà, també hi ha hagut una concentració a la plaça de Catalunya. En aquest cas sí que era unitària. La convocaven CFDT, CFTC, CGT, FO, FSU i Unsa.\nAvuí a València pic.twitter.com/GpXDQ8zK83\n— Elena Marina 🎗 (@hematrec) May 1, 2021\n✊🏼 Concentració a #Perpinyà en motiu del Primer de Maig! ☭\n🚩 El jovent treballador dels #PaïsosCatalans sortim als carrers! pic.twitter.com/8ROlRss0DO\n— Arran Nord-Oriental (@Arran_NordOrien) May 1, 2021\nA Palma, a banda la concentració organitzada per UGT i CCOO, també s’ha mobilitzat l’esquerra independentista de Mallorca. Hi havia membres d’Arran, Endavant, la CUP i SEPC.\n🚩 Un any més, les independentistes d'esquerres de #Mallorca sortim al carrer per la Diada de les treballadores.\n🤝 Construïm el socialisme dels Països Catalans. Drets i dignitat per a totes les persones. #Unides1M pic.twitter.com/QCmIol8ATZ\n— EIM #estratègiaLlevant (@eimallorca) May 1, 2021\nLa més multitudinària s’ha vist a la via Laietana de Barcelona. Era convocada per CCOO i UGT i ha tingut la presència del conseller de Treball, Afers Socials i Famílies de la Generalitat, Chakir el Homnrani. Els secretaris generals de CCOO i UGT, Javier Pacheco i Camil Ros, han rebutjat “frontalment” els ERO “indecents” del sistema financer i han demanat una vegada més al govern espanyol que derogui la reforma laboral per donar una sortida digna i justa a la crisi.


Cita Lavre Portugal - Ofertes d'hotels amb els MILLORS DESCOMPTES EN LÍNIA\nLavre, Lavre, Portugal - Molt bona ubicació - Veure al mapa\nSi el que està buscant és per un hotel ben situat a Lavre, no busqui més enllà de Cita. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCita també ofereix moltes instal.lacions per enriquir la seva estada a Lavre. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Cita es reflexa en cada habitació. aparell de televisió, nevera, plat de dutxa, banyera, rentadora són només algunes de les comoditats a la vostra disposició. L'hotel ofereix moltes oportunitats d'oci úniques, com billar, jardí. Cita és una elecció inteligents per a viatgers a Lavre, i ofereix una estada relaxant i sense molèsties.\nDescompte a Cita


Coronavirus | Juliol 2022\nEl que necessites saber sobre la variant delta altament contagiosa\nLes investigacions mostren que les persones que estan vacunades contra el coronavirus es recuperen de la variant delta més ràpidament que les que no estan vacunades però que encara poden propagar el virus.\nTens alguna pregunta sobre la variant delta? Els nostres periodistes científics donen respostes.\nDos periodistes científics de Post donen resposta a les vostres preguntes sobre la variant altament contagiosa del coronavirus que ara és la soca dominant als EUA.\nEls estats que s'afanyen a reobrir probablement cometen un error mortal, adverteixen models i experts de coronavirus\nTancar Amèrica va ser difícil. Els models matemàtics mostren que la reobertura serà encara més difícil. A mesura que alguns estats s'afanyen a alleujar les restriccions, els experts diuen que alimentarà nous objectius per al coronavirus i augmentarà les possibilitats de nous augments d'infeccions.\nEl que necessiteu saber sobre la nova guia de màscares del CDC\nAquí teniu el que cal saber sobre la nova guia del CDC sobre màscares a l'interior per a persones vacunades.\nRentat de mans adequat: quant de temps us heu de rentar les mans?\nConsells d'experts per tornar a l'escola enmig de la Variant Delta\nL'antic Anti-Vaxxer parla sobre les vacunes\nCom recuperar el gust després de la COVID-19\nEstar infectat amb COVID-19 pot provocar una pèrdua prolongada del gust. Descobriu quant de temps dura la pèrdua i apreneu mètodes per recuperar el vostre sentit del gust.\nSinusitis vs. COVID: com diferenciar-se\nMolts dels símptomes de la COVID-19 són en realitat similars als d'altres malalties, com una infecció dels sins, també coneguda com a sinusitis.\nA la ment de tothom aquesta temporada d'al·lèrgies: és COVID-19?\nQuina diferència hi ha entre el coronavirus i els símptomes d'al·lèrgia? Els nostres metges expliquen com dir-ho.\nQuè és una erupció COVID-19?\nLa COVID-19 pot causar molts símptomes desagradables, com ara erupcions al cos, els dits dels peus, les mans i fins i tot a la boca. Les erupcions causades per la COVID-19 es poden tractar, obteniu més informació amb la guia completa d'A P.\nEls mites comuns sobre la vacuna contra la COVID-19 es van desmentir\nComprensió dels trets de reforç de la COVID-19


Les Biblioteques de Manresa celebraran la cinquena Revetlla de Sant Jordi amb dues propostes culturals a l'entorn del llibre, la lectura i la poesia.\nEl dimarts 18 d'abril a les 20h, a la Biblioteca Ateneu Les Bases: Espectacle poètic "He somiat en tu".\nEl divendres 21 d'abril a les 19h, a la Biblioteca del Casino: roda d'escriptors locals que presentaran les seves novetats literàries. Organitza: Òmnium Cultural. Col·labora: Oller del Mas i Forn Jorba.\nCòmic i +, Parelles de fet, trios i més...\nLa Biblioteca del Casino, aprofitant la celebració del Saló Internacional del Còmic, et proposa descobrir algunes d’aquestes Parelles, Trios.. i més.\nTemps de... Minerals i Roques\nDel 24 al 28 d’abril. Biblioteca Ateneu Les Bases\nLa Biblioteca Ateneu Les Bases juntament amb la UPC Manresa, la Biblioteca del Campus Universitari de Manresa, el Museu de Geologia Valentí Masachs i el Geoparc de la Catalunya Central han organitzat una setmana dedicada als Minerals i Roques amb un programa d’activitats molt complert i variat per a tots els públics i edats.\nDurant tot el mes d’abril hi hauran diverses exposicions que es podran visitar en horari de biblioteca. També es realitzarà una xerrada sobre els minerals, un taller urbà d’identificació de minerals i roques que utilitzarà les noves tecnologies de geo-posicionament, un interessant club de lectura sobre geologia i un espectacle infantil basat en un conte musical situat al Geoparc de la Catalunya Central.\nEn motiu de la 14a edició del Festival de Cinema Social de Catalunya (CLAM) que tindrà lloc del 27 d’abril al 7 de maig, les Biblioteques de Manresa han organitzat dos actes:\nEl dijous 27 d’abril a les 19h a la Biblioteca del Casino: club de lectura de novel·la amb el llibre: "Un diumenge a la piscina a Kigali "de Gil Courtemanche.\nDel 18 d’abril al 12 de maig a la Biblioteca Ateneu Les Bases, exposició: “Mostra de cartells del Festival CLAM, Festival Internacional de Cinema Solidari de Catalunya”. Fotografies realitzades per Eva Bozzo.\nTrobada amb Llorenç Capdevila\nDimecres 19 d'abril, a les 19h. Biblioteca del Casino\nT’esperem per compartir, preguntar i comentar tot allò que sigui del teu interès amb l’autor Llorenç Capdevila.\nGràcies a la col·laboració de la Institució de les Lletres Catalanes, dins el programa Lletres en viu, podrem gaudir de la presència de l’escriptor a la sessió del Club de Lectura de la Biblioteca del Casino de Manresa.\nEspectacle poètic: He somiat en tu\nDimarts 18 d'abril, a les 20h. Biblioteca Ateneu Les Bases\nEspectacle poètic que recull una selecció de versos del poemari de Ton Armengol que du el mateix nom, i els porta a l'escenari de la veu del propi autor, l'actriu Iolanda Segura i el saxo de Dani Huertas.\nUna història de desig d'una alta sensibilitat literària, eròtica i onírica. On somnis, records i realitat es confonen, juguen amb el temps i es gronxen, entre llums irreals, en un magma de jazz.\nL'espectacle que t'agradaria somiar!\nTaller "Vet aquí un drac"\nDissabte 22 d'abril, a les 11'30h. Biblioteca del Casino\nA la Biblioteca ha aparegut un drac! I amenaça amb no marxar, si no l'ajudem a resoldre el seu problema! Ens ajudeu?\nTaller per a infants de 5 a 10 anys.\nEspectacle infantil: "Queralt somiatruites"\nDivendres 28 d'abril, a les 18h. Biblioteca Ateneu Les Bases\nVine a escoltar "Queralt somiatruites" a càrrec de Manelutti. Un conte musical situat al Geoparc de la Catalunya Central.\nLa Queralt Somiatruites és una nena molt imaginativa a qui, quan comença a imaginar, els peus se li aixequen de terra. La seva iaia Bàrbara proposa que aconsegueixin pedres amb records perquè se les posi a la butxaca i així pugui tocar de peus a terra . Així comença un viatge d’aventures on cada avi li dóna una pedra amb un record especial.\nAquest mes, la Laura de la Biblioteca del Casino ens explica què són els amigurumis a través del llibre "Amigurumi en los cuentos clásicos".\nPer la seva banda, la Montse Fernandez, usuària de la Biblioteca Ateneu Les Bases de Manresa i bibliotecària de la Biblioteca del Campus Universitari de Manresa (UPC) ens recomana "L'Últim patriarca" de Najat El Hachmi.\nHablaran de nosotras: : diecisiete mujeres poderosas que pecaron para ser libres\nde Jordi Basté, Marc Artigau\nPer què l'art és ple de gent despullada? : i altres preguntes fonamentals sobre l'art\nComptant lleons : retrats d'animals en llibertat\ntext de Katie Cotton ; il·lustracions de Stephen Walton\nde Juli Alandes


Veus: Química ·\nRedacció 24 març 2017 3 min read\nQuímica és tot, i qui pensi el contrari, que em digui alguna cosa que la química no hi formi part. Des dels objectes materials, fins a l’Univers. En tot hi té alguna cosa a veure.\nVaig estudiar químiques, i en sóc llicenciada per la Universitat Autònoma de Barcelona. Sincerament, no tenia intenció d’acabar aquesta carrera. Quan vaig començar els estudis, la meva idea era fer el primer cicle de química i després començar el segon cicle de bioquímica. Abans hi havia llicenciatures que només tenies accés cursant prèviament el primer cicle d’una altra. Però a mesura que vaig anar descobrint, aprenent, en més profunditat aquest món, em va atrapar i vaig decidir continuar-la i acabar-la.\nMoltes vegades però, hi ha gent que quan pensa en química li venen al cap coses negatives. Des de fa molts anys que la química s’ha relacionat amb coses dolentes, com alguna cosa que és tòxica, que pot fer mal. Però en veritat la química ha estat molt útil, ha ajudat a avançar en molts camps. Sense anar molt lluny, en la medicina, amb el descobriment de nous medicament, fent que malalties que eren mortals, ara passin a ser una de comuna entre la gent.\nEn el camp de l’alimentació també és ben present. Aquí és on moltes vegades la gent té més por. Per mi no és dolent que hi hagi aliments que tinguin alguns suplements químics, sempre i quan aquest sigui natural i no pugui comportar un problema per a l’organisme. Com per exemple, dins dels aliments funcionals, els ous enriquits amb omega-3, que ajuden a prevenir malalties. El concepte “natural” també és química, també hi forma part. Personalment, el principal problema d’aquesta “mala fama” que té la química en l’alimentació és l’ús que s’està donant a aquests suplements. Avui en dia, les grans empreses busquen el màxim benefici, i moltes vegades fan un mal ús d’aquesta química, alterant els aliments cap a la seva comercialització: com fer que els tomàquets siguin més vermells per a que siguin més vistosos en detriment del gust. He de dir però, que no tots els tomàquets són així (ara no deixeu de menjar-ne per aquest comentari).\nPenso que la química pot ajudar molt a avançar cap a la millora de moltes coses. Les persones més conservadores segurament no estaran d’acord. La millora d’un aliment no hauria de comportar cap risc, sempre que es faci sota condicions de qualitat i control. I en aquest cas, estic d’acord, com ja he dit, que moltes vegades no es fa. Conèixer bé el que mengem és important. No obstant, moltes vegades és difícil de saber-ho, ja que aquesta informació no és del tot clara. En aquest cas és on el comerç de proximitat ens proporciona, de ben segur, molta més informació sobre el que comprem, i per tant del que acabarem menjant.\nPrevious: Microscopi: Sortir de Ripollet és tot un caos\nNext: Microscopi: El cambio continua\nRedacció 19 maig 2022 105\nRedacció 19 maig 2022 156\nRedacció 13 maig 2022 189


ACN Vilanova i la Geltrú 22-06-2020 18:58 Lectures 2241\nPla mitjà de l'alcaldessa Ada Colau en roda de premsa a l'Ajuntament de Barcelona el 22/06/2020. ACN\nBarcelona amplia el seu camp de visió més enllà de l'àrea metropolitana i incorpora també en la seva estratègia de futur les comarques de la segona corona. "La ciutat real des de fa dècades no és el terme municipal de Barcelona sinó tot el territori metropolità", ha assegurat en roda de premsa l'alcaldessa Ada Colau. Aquesta és la idea de 'Barcelona Demà. Compromís Metropolità 2030', un pla estratègic per abordar de manera conjunta entre 164 municipis de set comarques els grans reptes urbans futurs. L'accés a l'habitatge, la segregació territorial, la mobilitat, el model econòmic o la cultura són alguns dels debats que afecten d'una forma o altra els municipis i que es volen afrontar des d'una mirada "compartida".\n"L'àrea que tenim ara és l'AMB però fa molt temps que la ciutat real està composada de 164 municipis i és la regió metropolitana", ha dit Colau després de reunir-se amb alcaldes de municipis de la segona corona.\nAl costat dels alcaldes de Terrassa, Mataró i Granollers, ha admès en una roda de premsa conjunta que hi ha una reivindicació "històrica" de grans municipis que no se'ls traci com a "municipis de segona" sinó com a "nodes principals, que és el que de facto són".\nPer això, l'alcadessa de Barcelona ha defensat que caminar cap a un pacte a escala de regió metropolitana -amb municipis de la primera corona i de la segona- "no és només una qüestió de justícia" sinó que hi ha la consciència que cal afrontar els grans reptes "des de la cooperació".\nDe fet, preguntada per si hi haurà algun nou ens que rellevi l'AMB, Colau s'ha limitat a dir que en tot cas s'obre una reflexió sobre la governança que haurà de tenir el futur de la regió metropolitana. "Serà un debat pertinent però de moment comencem la reflexió a partir dels objectius compartits", ha dit Colau.\nEls alcaldes de la segona corona metropolitana han aprofitat el tret de sortida del projecte 'Barcelona Demà' per reivindicar-se i reclamar protagonisme en la presa de decisions. "Hem tingut sempre la sensació que érem al pati del darrere de Barcelona i aquesta dinàmica ha de canviar", ha etzibat l'alcalde de Terrassa, Jordi Ballart.\nEn aquest sentit, els alcaldes entenen el PEMB com una "oportunitat històrica" per reequilibrar les desigualtats entre la primera i la segona corona metropolitana: "No pot ser que regulem diferent la primera i segona corona i es mantingui un tracte inversor tan diferent. Això s'ha d'acabar", ha afegit l'alcalde de Granollers, Josep Mayoral.\nN'han posat alguns exemples, com la tarifació del transport públic, la regulació de la zona de baixes emissions exclusiva per a Barcelona o la inversió en infraestructures. Segons Ballart, "no té sentit" que es prenguin decisions on els municipis de la segona corona no hi participin. "Formem part d'un mateix territori però no d'una mateixa governança", es lamenta.\nHi ha problemes a la regió metropolitana, com l'habitatge, la mobilitat o la reindustruialització que "transcendeixen les mides dels termes municipals", tal com ha recordat l'alcalde de Mataró, David Bote. És per això que des de la segona corona es reclama ara poder formar part activa de la presa de decisions per evitar que hi hagi "territoris de primera i de segona".\nL'alcalde Mayoral, de fet, reclama no esperar al 2022 a engegar accions com al connexió ferroviària al Vallès o la lluita contra el canvi climàtic. "Això és per a ja", insisteix. L'alcalde de Granollers també ha retret a la Generalitat que des del 2011 no hagi convocat la comissió d'ordenació de la regió metropolitana: "Ja hi ha un instrument i s'ha de fer funcionar".


Victòries treballades de cadets i sènior femení | SEL VILANOVA\nPartit emocionant el que enfrontà dissabte al matí a la Sínia Batadet els cadets del Club amb el CEU. Els joves vilanovins van dominar territorialment el primer temps, però no van saber concretar en el marcador aquesta situació, cosa que sí que van saber fer els barcelonins dels CEU arrencant un assaig en els darrers minuts; a la represa, els vilanovins van saber trobar el camí a l’assaig, però una penalitat transformada pels visitants els tornava a posar per davant. Al final, després de molts minuts de pressió i de jugar en 22 contrària, els de blau cel aconseguiren un segon assaig que els donà la victòria en el darrer sospir del matx encadenant d’aquesta manera la segona victòria consecutiva (12-10).\nPer la seva banda, el sènior femení es desplaçava a sant Boi del Llobregat per disputar el darrer partit oficial de la temporada. Els dos partits previs entre ambdós conjunts havien estat ajustat i s’havien decidit a favor de les del Baix Llobregat per 12 a 10; amb aquests antecedents es previa un partit intens i disputat, com així va ser. Un assaig matiner del combinat SEL/Reus les va permetre posar-se per davant en el marcador en els primers minuts, però les del Baldiri Aleu aconseguiren dues marques abans del descans que va poder igualar el combinat gràcies una penalitat transformada. Al descans, doncs, 10 a 10 i quaranta minuts per endavant. Les visitants, amb més encert al peu, van aprofitar dos cops de càstig locals locals per avançar-se en el marcador (10-16); un assaig santboià a mitja segona part va acostar les locals a només un punt, i a partir d’aquell moment l’emoció s’enseyorí del partit, però tot i les alternatives d’atac, les bones defenses d’ambdós conjunts van deixar el marcador amb el 15-16 final favorable al combinat SELVNG/Reus Deportiu.


Ferran Sanxis de Castre - Viquipèdia, l'enciclopèdia lliure\n(S'ha redirigit des de: Ferran Sanxis)\nFerran Sanxis de Castre (1240 - Pomar, Aragó 1275) fou un noble catalanoaragonès, fill (il·legítim) de Jaume I i Blanca d'Antillón i primer baró de Castre (1250-1275).\n1275 (Gregorià) (32/33 anys)\nJaume el Conqueridor , Blanca d'Antillón\nFruit de la relació il·legítima entre Jaume el Conqueridor i Blanca d'Antillón, el rei va crear per a ell la baronia de Castre el 1250. Els seus successors durien aquest títol.\nFerran Sanxis va participar en la frustrada Croada de Jaume I a Terra Santa el 1269, sent dels pocs que va arribar a Sant Joan d'Acre, amb el seu germà consanguini Pere I Ferrandis d'Híxar, també fill natural del rei, i Galceran de Pinós i altres cavallers catalans i aragonesos, després que una tempesta dispersés l'estol. L'arribada dels reforços cristians va ser resposta pel soldà Bàybars I amb un atac sobre Acre que va causar moltes baixes en els croats. El rei va haver de renunciar a aquesta nova empresa, que va continuar el príncep Eduard d'Anglaterra.\nEl 1274, mentre l'Infant Pere estava al Regne de Navarra per casar-se amb Joana I de Navarra, alguns nobles catalans, entre els quals es trobaven Ramon Folc V de Cardona, Jofre III de Rocabertí i el seu fill Dalmau, Arnau Roger I de Pallars Sobirà i Hug V d'Empúries, recolzats per la noblesa aragonesa (Artal de Luna, Ferriz de Liçana, Pere Cornell, Ximèn III d'Urrea) es revoltaran amb intenció d'obtenir diners, terres i privilegis. Al capdavant dels nobles es trobava Ferran Sanxis de Castre, fill de la relació del rei amb Blanca d'Antillón, que volia enemistar l'hereu amb el rei.\nJaume I va fer comprometre l'infant a tornar els castells a Ferran, però, alhora, es preparà per a la guerra entrant a l'Aragó, i atacà el castell d'Antillón, on vivia la mare de Ferran, qui s'hi va dirigir per alçar el setge, però fou derrotat i fugí, el juny de 1275, al castell de Pomar (Pomar de Cinca), on va anar l'infant dispost a prendre'l a l'assalt. Veient-se perdut, Ferran va fugir disfressat de pastor mentre els seus homes s'enfrontaren als de Pere, però fou atrapat quan intentava travessar el riu Cinca i Pere manà que hi fos ofegat.\nEs va casar amb Aldolça Ximénez d'Urrea, filla d'en Ximèn d'Urrea. Fills:\nFelip I Ferrandis de Castre.\nObtingut de «https://ca.wikipedia.org/w/index.php?title=Ferran_Sanxis_de_Castre&oldid=21495116»\nDarrera modificació: 19 jul 2019 a les 09:45


¿I si mancomunem més?\nInicio Opinión Fran Raga ¿I si mancomunem més?\nA priori per a l’oït inexpert dels que som apassionats del municipalisme això de mancomunar més podria sonar contradictori. Però no. Mancomunar servicis, que no és més que coordinar-se entre ajuntaments d’una mateixa comarca (o una agrupació diferent de municipis) i compartir compres, personal i polítiques no fa més que fer més competitius als ajuntaments per a no haver de dependre d’institucions superiors, bé siga la Diputació, la Generalitat o el Govern central.\nNo vullc dir que no tinga cada institució la seua competència. Però tampoc podem negar que, a sovint, els ajuntaments –i també les diputacions- es convertixen en eixe calaix desastre que assumix competències pròpies i impròpies perquè cal que un camí estiga asfaltat o perquè calen mascaretes front al COVID19.\nÉs precisament este exemple, el de les mascaretes, un fet excepcional per a explicar com funciona la bona mancomunitat. Recentment ho hem vist en la majoria de municipis que formem part de la Mancomunitat de l’Horta Sud. I és que, l’ent comarcal ha fet de central de compres per a que tots els pobles, com ens agrada dir, pogueren adquirir les seues mascaretes a un preu més competitiu i, a banda, a una empresa de Torrent. Si cada ajuntament haguera anat per la seua banda alguns, pot ser, no hagueren tingut capacitat d’abastir-se a eixe preu en un mercat molt saturat. Economia d’escala i igualtat.\nPerò no només mascaretes. Coordinació a l’hora de decidir si obrir, o no, les piscines; polítiques de foment de l’ocupació, d’ajuda als jóvens emprenedors o contra la violència masclista.\nPareix que té molt de trellat que una comarca com la nostra, on hi ha municipis completament connubarts com pot ser l’eix que conformen Sedaví, Alfafar, Benetússer i Llocnou de la Corona i al que podríem afegir a Massanassa, Catarroja i Albal; el que conformen quasi sense distinció Aldaia i Alaquàs; Picanya i Paiporta i molts altres, anem caminant de la mà d’una institució que treballe per una certa homogenització de servicis.\nPer al futur queden reptes que alguns sí que estem dispostos a plantejar. La policia metropolitana de la que s’ha parlat en alguna campanya electoral, per exemple. O aprofundir en el bon treballat que ja es fa des d’entitats com l’EMTRE a través dels ecoparcs comarcals i ecoparcs mòbils.\nSón només exemples, però si seguim mancomunant, guanyarem.\n[ Fran Raga | concejal del PSPV-PSOE de Massanassa | @FranRaga ]\nArtículo anteriorLlobet (PP) reclama en València apoyo público a la transformación digital que exige la lucha contra el COVID-19\nArtículo siguienteSer útil\nLa coalición de los líos


Ensenyat reclama que es millori la Llei de Finançaments dels Consells\nEl president del Consell de Mallorca, Miquel Ensenyat, ha reclamat aquest dilluns millorar la Llei de Finançaments dels Consells. Durant una intervenció al Parlament, Ensenyat ha assegurat que es tracta d'una qüestió «prioritària per a poder complir amb les seves responsabilitats i competències de les institucions insulars».\nEn aquest sentit, ha recordat que la Llei vincula el finançament dels consells als ingressos de la CAIB, i que estableix una garantia de mínims. Això, segons Ensenyat, permet que a mesura que augmenten els ingressos de la Comunitat Autònoma, augmentin també les aportacions que es transfereixen als consells insulars. No obstant això, Ensenyat ha insistit que la llei de finançament agafa com any base l'any 2012, sense correccions ni actualitzacions. «Per a definir quin finançament es vol donar als consells insulars es parteix d'un any dolent per als consells. No podem estar supeditats a una fórmula que té com a base els pitjors anys de la crisi econòmica. Hem d'avançar-nos a tota mena d'escenaris i per a evitar que en el futur el finançament insular estigui compromès hem de modificar aquesta variable. Aquest és el gran repte», ha conclòs Ensenyat.\nEl president del Consell també ha apostat per continuar avançant en el traspàs de competències. «En el cas de Mallorca és absolutament necessari que des del Consell es gestioni de manera global la mobilitat de l'illa. Ara per ara, tenim competències en carreteres i no en transport terrestre, com ocorre a la resta d'illes. Si assumim la gestió íntegra serà molt més fàcil, i per descomptat eficient, projectar i posar en marxa un pla de mobilitat sostenible i, per damunt de tot, realista», ha assenyalat.\nEnsenyat ha fet aquestes propostes a la sessió inaugural de la Comissió General de Consells Insulars que aquest dilluns ha quedat constituïda al Parlament.


Quin poble va ser el primer a destil•lar el whisky? Des de quan es ve obtenint aquest destil•lat? No existeixen dubtes que el primer conjunt de pobles que van destil•lar l’ordi i el sègol van ser els celtes. Per tant, es desprèn que això va ocórrer en l’Edat del Ferro. Els celtes consideraven que el brebatge que sortia de la rudimentària destil.ladora era un regal dels seus Déus per “ressuscitar” als morts i també per escalfar-se aquests durant el cru hivern.\nEn gaèlic, la llengua indoeuropea de la branca cèltica, al whisky se li diu “Uisge Beatha” (Aigua de Vida). No obstant això, aquest era solament un “potingues” que donava força, calories i molt, suposadament, dolor de estómac als seus ciutadans. Segons els documents localitzats, la primera destil•lació oficial es duu a terme en 1494 a Escòcia, quan el frare Joan Cor va obtenir unes 6 faneques de malta (cada faneca té una capacitat aproximada de 55,5 litres).\nAl principi, va venir a ser com una medicina per a la població. Era, també, l’únic antídot per a la pena, per la qual cosa es consumien quantitats ingents en els actes funeraris. Més tard, el whisky va servir per beure i brindar, posant-se de moda. Els llibres de la història ens diuen que la primera destil•leria data de 1690 quan es va esmentar a la de “Ferintoch de Forbes de Culloden”.\nEn l’actualitat, la gamma de whisky és àmplia, encara que el de malta és el més selecte, elaborat completament amb ordi maltejat i destil•lat en “pot still”, alambí emprat per a la destil•lació d’aquest tipus d’alcohol, amb forma de ceba. Abans del seu acabat, es deixa envellir entre 8 i 15 anys. Mostra un sabor potent i molt caràcter.\nEl whisky de gra està fet a partir d’ordi sense maltejar, blat de moro i un altre tipus de cereals, sent, no obstant això, també possible maltejar-lo. S’acostuma a destil•lar en “coffey stills”, un alambí de destil•lació contínua.\nEl “Single malt” és el whisky elaborat en una única destil•leria, encara que conté barreja de diferents barrils. Un altre dels tipus, el més consumit a nivell mundial, és el “blend” que s’obté de la barreja de whiskies de gra i de malta (10% -15%) procedents tots de diverses destil•leries. Són els més econòmics. El “cask strength” (força de la bóta) no té cap dilució amb aigua destil•lada abans del seu embotellament: des de la fusta va a l’ampolla, conservant d’aquesta manera la seva graduació. Contra el que creuen algunes persones, el whisky en l’ampolla no millora. L’edat d’aquest és el temps que passa entre la destil•lació i l’embotellat.\nNext story René Redzepi, rei de reis de la gastronomia\nPrevious story Alexandre Dumas parla per primera vegada del porró\nby Enric Ribera Gabandé · Published 09/10/2016


Protestes a la Vall d'Uixó per l'enderrocament d'un monument feixista - Diari Jornada\nProtestes per la retirada de la creu dels caiguts, aquest matí a la Vall d'Uixó. FOTO: EFE/Domenech Castelló\nUnes cinquanta persones s'han assegut a la part baixa de la creu i els operaris han abandonat temporalment les tasques\nProtestes a la Vall d'Uixó per l'enderrocament d'un monument feixista\n| 05 de juny, 2018 - 15:06\nMig centenar de persones han intentat paralitzar l'enderrocament d'un monument feixista que havia iniciat l'ajuntament de la Vall d'Uixó (la Plana Baixa) a primera hora del matí d'aquest dimarts. El consistori estava executant la retirada de la creu en compliment de la Llei estatal de Memòria Històrica de 2007 i la Llei valenciana de Memòria Democràtica i per a la Convivència de 2017.\nEls operaris s'han trobat una pancarta amb el lema "Salvem la creu de la plaça la Pau", davant la mirada de veïns i dels membres de la Plataforma Salvem la Creu, que s'han concentrat al voltant i han obligat els operaris a paralitzar els treballs.\nSegons han explicat fonts del consistori, unes cinquanta persones s'han assegut a la part baixa de la creu i, per a evitar danyar-los amb els treballs de desmuntatge, els operaris han abandonat temporalment les tasques. Les mateixes fonts han indicat que tan prompte siga possible i no hi haja perill per a les persones es reiniciaran els treballs.\nSegons ha explicat el consistori en un comunicat, aquestes actuacions estan avalades pels informes dels funcionaris municipals i pel Comitè d'Experts per a la Valoració de Retirada de Vestigis relativa a la Guerra Civil i la Dictadura al País Valencià, que es va reunir amb els sis partits polítics amb representació municipal, associacions culturals i tècnics abans d'emetre el dictamen.\nAdvocats Cristians i PP, a favor de la creu\nL'Associació Espanyola d'Advocats Cristians ha anunciat que presentarà aquest dimarts una querella contra l'alcaldessa de la Vall d' Uixó, Tània Baños (PSPV-PSOE), per prevaricació i incitació a l'odi per l'enderrocament de la creu de la plaça de la Pau.\nSegons l'associació, l'Ajuntament hauria desmantellat el monument "sense esperar que es resolga el recurs que hi ha presentat davant el jutjat contenciós número 2 de Castelló".\nPolonia Castellanos, presidenta d'Advocats Cristians, ha assegurat que "no és la primera vegada que aquesta alcaldessa ataca els cristians", ja que "fa menys d'un any va eliminar carrers amb noms com La Sagrada Família o Joan Pau II".\nPer la seua part, el portaveu del PP a la Vall d'Uixó, Óscar Clavell, ha assegurat que el PP ha donat suport a la plataforma cristiana i també presentarà un recurs contenciós-administratiu demanant mesures cautelars per a la paralització de l'enderrocament.\nEl portaveu popular ha afegit que "per dues vegades el ple municipal va rebutjar d'enderrocar la creu", però l'alcaldessa i l'equip de govern, als quals ha qualificat de "covards", "ignoren les decisions del ple i no fan cas del recurs ", per la qual cosa estan "esperant que el jutge diga alguna cosa en favor o en contra ".\nEn aquesta legislatura, l'Ajuntament de la Vall d' Uixó ha retirat la medalla d'or i la distinció de fill adoptiu de la ciutat a Francisco Franco, el nom de carrers amb referències franquistes i l'escut anticonstitucional de la façana de l'edifici de Correus, de titularitat municipal, en compliment de les esmentades lleis.\nEn dates properes s'instal·larà el monument a la Música que substituirà la creu, en reconeixement a una disciplina artística arrelada a la ciutat i un element d'unió entre els ciutadans que fins ara no tenia un reconeixement públic, segons fonts municipals.


Les TIC están canviant la manera de relacionar-se, de fer publicitat i inclús de comprar i vendre.\nEn moltes ocasions el petit comerç, del que tots en formem part, queda desfavorit i fora de joc en l’entorn del màrqueting.\n3bes.es té com a misió donar a conèixer totes les avantatges que comporta consumir en el petit comerç de proximitat. Donar l’oportunitat, tant per empresa com per clients, de fer promoció i saber a l’instant tot el que ens ofereix el nostre poble.\n3bes.es, per un comerç local sense límits.\n3bessajem junts ?\nLes grans empreses, juntament amb les seves estràtegies de màrqueting, han aconseguit que visionem el petit comerç com un sector poc competitiu i sense possibilitats de competència. Ens han fet oblidar la qualitat del servei rebut en els comerços pròxims, la seva personalització cap al client i els valors que aporten a la societat en general.\nA Espanya, el 90% de les empreses són pymes. Sense aquestes no hi ha economía, no hi ha evolució.\nLa visió de 3bes.es és confiar en les micro i petites empreses de les quals en formem part. Les 3bes continúen existint; estem reinventant l’inventat. Les estem digitalitzant, les estem fent més competents que mai, les estem posant a l’abast de tothom en qualsevol lloc i en qualsevol moment.\nDe manera ràpida, ágil i senzilla sabrem tot el que tenim en el poble i voltants; redescrubint el comerç que anyorem.


Quan ens aprimem, cal vigilar amb la cetosi\nPer perdre pes, molta gent recorre a dietes que condueixen a aquest estat\nper Isabel Rovira dilluns, 22 d’octubre 2018 - 15:32h | Actualitzat a 22/10/2018 17:13h\nLa cetosi sovint es relaciona amb diverses dietes per aprimar-se | Cedida\nSovint, el terme cetosi apareix quan mirem de documentar-nos sobre com aprimar-nos o sobre la diabetis. Tot i que a tot arreu es descriu com un procés normal del metabolisme, no sempre està del tot clar que sigui una cosa positiva o no per a la salut humana.\nNo resulta gens senzill respondre a aquest interrogant, perquè aquesta mena de dietes tenen gairebé tantes persones que les defensen com persones que les critiquen. Per tal de mirar d'aclarir una mica aquest tema, volem examinar més en detall en què consisteix la cetosi i què són les dietes cetogèniques, quins símptomes comporten i quines complicacions podrien causar a la nostra salut.\nEn què consisteix la cetosi?\nEs tracta d'un estat del metabolisme en què una part del subministrament d'energia que rep el nostre organisme ve dels elements o cossos cetònics de la sang, comparat amb l'estat metabòlic normal en què el cos extreu l'energia de la glucosa que hi ha al torrent sanguini.\nAixò ocorre perquè el metabolisme del greix al cos es produeix molt ràpidament, i l'organisme transforma els àcids grassos en cetones, que són una classe de compostos orgànics.\nCal que remarquem que es tracta d'un procés normal del metabolisme, de quelcom que fa el nostre cos per tal de poder continuar treballant en el moment en què els aliments no li proporcionen prou carbohidrats. Com a resultat d'aquesta manca, el cos extreu l'energia dels greixos, cremant-los i fabricant aquestes cetones.\nEn els individus sans que duen una dieta equilibrada i variada, l'organisme gestiona el volum de greixos que crema i normalment no fabrica ni fa servir cetones. Ara bé, l'organisme entrarà en l'estat de cetosi en el cas que fem disminuir els carbohidrats o les calories que consumim, per tal de poder obtenir l'energia que li cal.\nIgualment, l'estat de cetosi es pot originar també quan s'ha fet exercici durant un període de temps llarg o mentre s'està embarassada. Tot i que una dieta cetogènica amb un seguiment i un control correctes no hauria de fer mal a la persona que la segueix, quan es produeix un acumulament excessiu de cetones la cetosi podria esdevenir perillosa.\nAquests nivells de cetones tan elevats porten a una deshidratació i podrien fer alterar el balanç de químics que hi ha a la sang, fent que aparegués la cetoacidosi, una afecció caracteritzada per una acumulació excessiva de cetones que és molt perillosa per a la persona que la pateix i que els professionals de la salut han de poder tractar immediatament.\nLa cetoacidosi diabètica és la forma més habitual de cetosi perjudicial. En ella, es constata un nivell molt elevat de cetones i de glucosa.\nTambé et pot interessar: La dieta per baixar de pes ràpidament i de forma saludable\nLes dietes cetogèniques i amb pocs carbohidrats\nLes dietes i rutines que estan pensades per baixar de pes fan servir habitualment la popular estratègia de generar un estat de cetosi en la persona en qüestió. Els plans d'alimentació que són baixos en carbohidrats, així com les dietes nutricionals cetogèniques, fan que es prenguin més proteïnes amb l'objectiu d'alimentar el nostre organisme.\nIgualment, a banda d'afavorir el fet de cremar greixos, la dieta cetogènica fa que la sensació de gana disminueixi i que la sacietat s'incrementi, a més d'afavorir la salut i el bon manteniment muscular.\nD'altra banda, hi ha determinades investigacions que apunten al fet que les dietes cetogèniques poden contribuir a la reducció dels riscos de presentar malalties cardíaques, mentre que d'altres ens transmeten que les dietes concretes amb un contingut particularment baix de carbohidrats podrien representar una ajuda per als individus amb síndrome metabòlica, diabetis tipus 2 i resistència a la insulina.\nEn els individus sans, amb l'excepció de les situacions d'embaràs, la cetosi habitualment comença uns 3-4 dies després de prendre una quantitat inferior als 50 grams de carbohidrats diaris. Per tal d'esprémer al màxim els beneficis que poden aportar-nos aquesta mena de dietes, de reduir-ne els possibles efectes secundaris i els riscos que podrien originar i, finalment, per tal d'aprendre a alimentar-nos de manera correcta, cal que un professional de l'àmbit de la nutrició ens assessori.\nCom podem saber si hem assolit un estat de cetosi? Símptomes i signes\nL'estat de cetosi fa que el nostre organisme estigui sotmès a un gran nombre d'adaptacions de tipus biològic, com ara una descomposició més significativa dels greixos i una reducció dels nivells d'insulina que tenim. Quan es produeix això, el fetge es posa a produir més cetones per tal d'oferir-li més energia al cervell.\nAixò no obstant, algunes vegades el fet de reconèixer si s'ha arribat a aquest estat pot ser difícil. En cas d'haver-hi arribat, podríem sentir els símptomes i signes següents, dels quals alguns són positius i d'altres són negatius:\nJuntament amb els règims alimentaris que són baixos en carbohidrats, les dietes cetogèniques normalment tenen una eficàcia molt alta a l'hora de perdre pes.\nÉs molt possible que, quan es passa a fer una dieta cetogènica, experimentem una pèrdua de pes a curt termini i també a llarg termini. El fet de perdre pes ràpidament normalment es produeix al llarg de la primera setmana de règim i, fonamentalment, consisteix en la reducció de l'aigua que es gasta i dels carbohidrats que hi havia emmagatzemats.\n2. Tenir menys gana\nUn gran nombre d'individus que se sotmeten a una dieta cetogènica afirmen que senten menys gana.\nLes investigacions apunten al fet que això es produeix a causa d'un increment en el consum de vegetals i proteïnes, juntament amb una alteració de les nostres hormones corporals que són les encarregades de la regulació de la gana.\n3. Estar més enèrgics\nSovint, quan es comença a seguir una dieta baixa en carbohidrats, els individus senten més confusió mental, cansament o malestar. Això no obstant, a llarg termini això normalment deriva en un augment de l'energia i, fins i tot, pot derivar en una capacitat de concentració més elevada.\nEn el moment d'entrar en cetosi, una part molt important del cervell deixa de consumir glucosa i comença a gastar cetones. En aquesta situació, podria ser que el nostre organisme necessités adaptar-se a aquestes modificacions.\nLes cetones constitueixen una font de combustible altament poderosa per al nostre cervell i, per això, no resulta gens estrany que els individus que fan una dieta cetogènica gaudeixin, a llarg termini, d'una funció cerebral millor i de més claredat.\n4. Cansament a curt termini\nCom hem explicat, al principi el canvi cap a una dieta cetogènica podria comportar grans dificultats per als individus que s'han decidit a fer-la, perquè els efectes secundaris més immediats poden comportar cansament i una sensació de debilitat a nivell físic.\nAquest fet normalment comporta que els individus deixin el règim abans d'entrar per complet en la cetosi. Això no obstant, es tracta d'uns efectes secundaris habituals que, tot i que normalment acaben desapareixent amb el pas del temps, es poden compensar administrant algun suplement d'electròlits.\n5. Rendir menys a curt termini\nQuan comencem a trobar-nos en un estat de cetosi, a banda d'un sentiment de cansament generalitzat, podem sentir una reducció del rendiment a l'hora de fer exercici físic.\nAixò, sobretot, es produeix a causa del fet que es redueixen les reserves de glucogen, que s'encarrega de proporcionar el combustible necessari per a qualsevol exercici que es faci amb una intensitat elevada.\nIgual que passa amb el cas del cansament, després de diverses setmanes una gran majoria de la gent en aquesta situació nota que torna a rendir com abans. De la mateixa manera, la dieta cetogènica podria tenir diversos beneficis per a determinats esports de resistència en el cas del desenvolupament esportiu.\nA curt termini, pot ser que els individus en estat de cetosi rendeixin menys | Cedida\n6. Les cetones a la sang augmenten\nUn dels trets més destacats de la dieta cetogènica és que els nivells de sucre a la sang disminueixen i que, al seu lloc, s'incrementen les cetones.\nA mesura que la dieta cetogènica va avançant, es cremen cada cop més greixos i les fonts fonamentals de combustible passen a ser les cetones.\nLa manera més concreta de saber quins nivells de cetosi hi ha és mesurar les cetones que hi ha a la sang, cosa que es pot fer per mitjà d'una extracció de sang petita en un dit, de manera semblant a les proves que es fan per saber si la gent té sucre.\nLa cetosi nutricional, segons determinats estudis que s'han fet al voltant de la dieta cetogènica, es pot definir com els nivells de cetones a la sang, que van dels 0,5 mmol/L de sang als 3,0.\nIgualment, les cetones a la sang es poden mesurar a través d'una anàlisi d'alè o d'orina.\n7. Apareixen problemes a nivell digestiu\nLa dieta cetogènica, en general, comporta que les classes d'aliments consumides canviïn de manera rellevant. Com a resultat d'això, es poden arribar a patir diversos problemes a nivell digestiu, com ara la diarrea o el restrenyiment quan es comença la dieta.\nTot i que alguns problemes d'aquesta mena normalment s'esvaeixen quan acaba un període de transició, podria caldre controlar els productes alimentaris que se sospita que són els responsables d'aquests problemes.\nÉs fonamental, sobretot, mirar de prescindir de les dietes poc variades, perquè això podria fer que els problemes a nivell gastrointestinal s'incrementessin i es perpetuessin.\n8. Apareix el mal alè\nHi ha molts individus que afirmen que, un cop es troben en cetosi completa, constaten que els apareix mal alè. De fet, aquest efecte secundari és molt freqüent, i amb ell veiem com l'alè agafa una olor afruitada ben peculiar. Això es produeix pels nivells de cetones elevats que hi ha al cos, especialment d'acetona.\nAixò podria ser un indicador de l'estat de cetosi, i el podríem compensar a través d'una higiene bucal adequada.\n9. Ens costa dormir\nPer últim, cal remarcar que, entre els individus que duen a terme una dieta cetogènica, l'insomni és una de les principals problemàtiques, especialment al principi de l'estat de cetosi. Es tracta de persones que parlen de dificultats a l'hora de conciliar el son o que afirmen que, al llarg de la nit, es desperten diversos cops.\nAixò no obstant, normalment aquest fet millora amb el pas de poques setmanes i, aleshores, moltes persones expliquen que acaben dormint millor que quan no feien la dieta.\nComplicacions i riscos associats\nMalgrat que aquestes dietes poden tenir diversos beneficis per a l'organisme, quan s'arriba a assolir nivells de cetosi molt alts es podrien produir diverses complicacions a nivell de la salut, com ara la cetoacidosi.\nEn el cas de la cetoacidosi, es produeix una acumulació perjudicial de cetones a la sang, que adquireixen acidesa i provoquen diferents símptomes com ara:\nSequedat bucal o set\nLa necessitat de micció s'incrementa\nApareix una sensació de fatiga\nMal de panxa i/o malestar a l'estómac\nEs fa difícil respirar\nAquesta condició de salut anomenada cetoacidosi pot arribar a tenir un gran risc per a la vida de la persona afectada, perquè en els casos més greus pot provocar un estat de coma o podria arribar a originar la mort de qui la pateix. Per aquest motiu, en aquesta condició cal que es demani assistència sanitària ràpidament.\nPaoli, A., Rubini, A., Volek, J. S. i Grimaldi, K. A. (2013). Beyond weight loss: a review of the therapeutic uses of very-low-carbohydrate (ketogenic) diets. European Journal of Clinical Nutrition, 67(8): 789–796.\nÚLTIMA HORA: Marc Márquez guanya el seu cinquè Mundial de Moto GP\nÚLTIMA HORA: Leo Messi es retira lesionat del Barça-Sevilla


Etiqueta: "Formació PAS UB" (10)\nGestió Pràctica al SAP: Pràctica IRPF - IRNReconomía y empresaCatalán26 jul. 2013103327Sessió pràctica a càrrec d'Ana Romera dins el curs Gestió Pràctica al SAP, que té lloc el 4 de juny de 2013 a l'Edifici UB-Sants.\nGestió Pràctica al SAP: Pràctica IVAeconomía y empresaCatalán26 jun. 201373289Sessió pràctica a càrrec d'Ana Romera dins el curs Gestió Pràctica al SAP, que té lloc el 7 de juny de 2013 a l'Edifici UB-Sants.\nGestió Pràctica al SAP: Pràctica IVAeconomía y empresaCatalán26 jun. 201383123Classe teòrica de IRPF - IRNR a càrrec de Jordi Sol dins el curs Gestió Pràctica al SAP, que té lloc el 7 de juny de 2013 a l'Edifici UB-Sants.\nGestió Pràctica al SAP: IRPF - IRNReconomía y empresaCatalán25 jun. 201373555Classe teòrica de IRPF - IRNR a càrrec de Jordi Bertran dins el curs Gestió Pràctica al SAP, que té lloc el 4 de juny de 2013 a l'Edifici UB-Sants.\nJornada treball col·laboratiu com estratègia de gestió del coneixement: PresentacióCatalán23 may. 201342569Presentació de la Jornada de treball col·llaboratiu com estratègia de gestió del coneixement a càrrec de la Dra. Carme Panchón, vicerectora d'Administració i Organització de la Universitat de Barcelona (UB). L'acte té lloc el 17 de maig de 2013 a l'aula 111 de l'Edifici Històric de la Universitat de Barcelona (UB).\nJornada treball col·laboratiu com estratègia de gestió del coneixement: Mario Pérez-MontoroCatalán22 may. 201322368Presentació de Mario Pérez-Montoro sobre gestió del coneixement a les organitzacions dins la Jornada de treball col·laboratiu com estratègia de gestió del coneixement. L'acte té lloc el 17 de maig de 2013 a l'aula 111 de l'Edifici Històric de la Universitat de Barcelona (UB).\nJornada treball col·laboratiu com estratègia de gestió del coneixement: Jesús MartínezCatalán21 may. 20132509Presentació de Jesús Martínez sobre treball col·laboratiu i comunitat de xarxa dins la Jornada de treball col·laboratiu com estratègia de gestió del coneixement. L'acte té lloc el 17 de maig de 2013 a l'aula 111 de l'Edifici Històric de la Universitat de Barcelona (UB).\nJornada treball col·laboratiu com estratègia de gestió del coneixement: Daniel GiménezCatalán20 may. 2013103495Presentació de Daniel Giménez sobre casos d'èxit: el projecte de l'Agència de Protecció de la Salut de Catalunya dins la Jornada de treball col·laboratiu com estratègia de gestió del coneixement. L'acte té lloc el 17 de maig de 2013 a l'aula 111 de l'Edifici Històric de la Universitat de Barcelona (UB).\nCuidar al CuidadorCatalán1 mar 201322407Curs de Preparació per a la Jubilació organitzat pel Comissionat de Societat i Envelliment i el Plà de Formació corporativa. Realitza la classe la professora Rosa Martínez Sellarès, infermera.\nEl procés de dol Catalán17 feb 20112425Curs de Preparació per a la Jubilació organitzat pel Comissionat de Societat i Envelliment i el Plà de Formació corporativa. Realitza la classe la professora Rosa Martínez Sellarès, infermera.


SORO III I SALVA GUANYEN EL TROFEU ALCALDIA – Fundació de Pilota Valenciana\nX Inici Noticies Calendari Campionats Jugadors Espai cultural Transparencia Patrocinadors premsa La Fundació Botiga\nDimarts 28 de Setembre del 2021 a les 20.55 hores. JAM\nSORO III I SALVA GUANYEN EL TROFEU ALCALDIA\nAl Trinquet Tio Pena de Massamagrell s’ha celebrat este dimarts el Trofeu Alcaldia, que es disputava a partida única en la qual Soro III i Salva han superat a Puchol II i Álvaro Gimeno per 60-40.\nTot i que quatre jocs són una diferència considerable per a un resultat final, la partida ha estat bona i també l’actuació dels quatre pilotaris. Sobretot, clar, la dels vencedors, que han format la parella perfecta: sense fissures, acoblada i amb cada línia mostrant el millor del seu repertori.\nSoro III ha tornat a deixar clar que es troba en un gran moment de forma. Com és habitual, l’escaleter ha alçat pilotes que uns altres tirarien per terra, a més d’aconseguir quinzes de molt bella factura tocant les parets. Salva també ha estat un gran baluard en defensa, parant molta pilota, i s’ha mostrat especialment encertat per a amagar la pilota i acatxar-la, aconseguint així un bon nombre de quinzes.\nEnfront, Puchol II també ha demostrat la seua vàlua i qualitat, la d’un número u, mentre que Álvaro ha desplegat el seu joc habitual contundent. Però, malgrat les bones accions de tots dos pilotaris, enfront s’han trobat amb dos rivals en estat de gràcia.\nLa disputa del Trofeu Alcaldia, patrocinat pel consistori local, ha suposat el comiat del trinquet Tio Pena fins al mes de març, que és quan tornarà a obrir per a acollir a les millors figures de la modalitat d’escala i corda.\nPARTIDA DE FESTES A GATA\nFigures també hi haurà este dimecres al trinquet de Gata de Gorgos, on es jugarà la partida commemorativa de les Festes de Santi Miquel patrocinada per l’Ajuntament de Gata de Gorgos que va ser suspesa la setmana passada a causa de la pluja. En esta ocasió, el cartell anuncia a Vicent i Néstor contra Ximo i Seve (18.00 hores).\nCada parella compta amb un dels pilotaris que més estan destacant en la Copa Diputació de València – Caixa Popular de raspall, com és el cas del rest de Xeraco i del punter de Castelló, que a hores d’ara igualen en el lideratge de la classificació del Grup B.\nVicent tindrà en esta ocasió l’ajuda d’un gran definidor com Néstor, que es podrà aprofitar de la força del seu company amb les tretes i en els colps per dalt. Seve tampoc es pot queixar perquè el que demana un punter és tindre les esquenes ben cobertes, seguretat darrere, la qual cosa sol estar garantida amb el bon fer de Ximo.\nUNA PLAÇA DE SEMIS EN JOC A VILA-REAL I POSSIBLES FINALS ANTICIPADES A SUECA I EL GENOVÉS EN LA COPA DIPUTACIÓ DE VALÈNCIA – CAIXA POPULAR\nTORNA LA TRADICIONAL JORNADA DE BENVINGUNDA DE LA UNIVERSITAT DE VALÈNCIA AL TRINQUET DE PELAYO\nDimecres 20 d'Octubre del 2021\nMOLT BON COMIAT D’OLIVA I BARXETA DE LA COPA DIPUTACIÓ DE VALÈNCIA – CAIXA POPULAR DE RASPALL\nDimarts 19 d'Octubre del 2021\nDE LA VEGA I VICENT ESTARAN ESTE DIMARTS EN LA FIRA DEL LLIBRE DE VALÈNCIA\nBENIDORM ES JUGARÀ AMB ALMUSSAFES LA CLASSIFICACIÓ PER A LES SEMIFINALS DE LA COPA DIPUTACIÓ DE VALÈNCIA – CAIXA POPULAR\nDilluns 18 d'Octubre del 2021


Lakshmi Apartments Smolenskaya Moscou Rússia - Ofertes d'hotels amb els MILLORS DESCOMPTES EN LÍNIA\nMés informació sobre Lakshmi Apartments Smolenskaya\nSituat en el cor de Bad Hindelang, Lakshmi Apartments Smolenskaya és un lloc ideal des d'on descobrir Khimki. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Lakshmi Apartments Smolenskaya és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, Zones públiques amb Wi-Fi, transport hotel/aeroport, habitació familiar, ascensor.\nA més, totes les habitacions ofereixen una gran varietat de comoditats com ara banyera hidromassatge, aire condicionat, calefacció, balcó/terrassa, insonorització per satisfer els clients més exigents. L'hotel ofereix instal.lacions fantàstiques, incloses bany, per ajudar-vos a relaxar després d'un carregat dia a la ciutat. Lakshmi Apartments Smolenskaya és una elecció inteligents per a viatgers a Khimki, i ofereix una estada relaxant i sense molèsties.\nCal que informeu el Lakshmi Apartments Smolenskaya de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 6000 RUB per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


“Ens hem de connectar a experiències positives” | Eva Pomares | LLEIDA | Societat | El Punt Avui\nLLEIDA - 11 novembre 2017 2.00 h\nPRESIDENT SOCIETAT ESPANYOLA DE PSICOLOGIA POSITIVA\n“Ens hem de connectar a experiències positives”\n“Quan les coses van malament, és fonamental no evitar ni negar les experiències negatives”\n“A la vellesa, la sensació de benestar prevé malalties com el declivi cognitiu i ajuda a la longevitat“\n“Les relacions personals i el contacte amb la natura activen l’energia positiva i generen serenitat per veure les coses amb més perspectiva”\nGonzalo Hervás ha estat convidat aquesta setmana per la UdL SANTI IGLESIAS.\nGonzalo Hervás, convidat per la Càtedra d’Innovació Social de la Universitat de Lleida a la jornada Innsoc, és professor de la Universitat Complutense de Madrid. També és president i cofundador de l’Associació Espanyola de Psicologia Positiva. Aquest psicòleg remarca la necessitat de la prevenció a les escoles i centres de salut, inferior a la mitjana dels països del nostre entorn: cada euro invertit en prevenció n’estalvia 4 en tractaments de salut mental posteriors.\nLa por és un avís, no necessàriament un reflex de la realitat, i de vegades ho oblidem\nLa psicologia positiva és una branca de la psicologia que intenta entendre millor el funcionament psicològic òptim. És a dir, què ens fa persones més felices i ens permet el desenvolupament de tot el nostre potencial vital.\nLa felicitat és un concepte molt eteri. Des de quin punt de vista i amb quines eines l’estudia?\nÉs un sentiment interior. Tots el podem identificar fàcilment, perquè estem predisposats a monitoritzar-lo. Els psicòlegs el definim com un sentiment de satisfacció amb la pròpia vida i amb un mateix, que és estable. Tenim dies millors i pitjors, però hi ha una línia contínua que es manté sota qualsevol circumstància.\nI què succeeix en moments d’inestabilitat general com el que vivim a Catalunya?\nQuan les coses van malament, les persones que millor s’adapten i són capaces de reaccionar amb resiliència i sense generar problemes psicològics són les que es mantenen obertes a aquestes experiències negatives. No evitar-les ni negar-les és fonamental. Alhora, també són capaces de mantenir rutines i experiències que els aporten elements positius. Potser no són experiències d’alegria esclatant, però sí de vincle amb altres persones, agraïment, emocions d’orgull, admiració... No perdre aquest contacte ajuda a una estabilitat que permet prevenir la depressió, i també per tenir més capacitat per trobar solucions. Les emocions positives ens ajuden a mirar les coses amb més distància i ens ajuden a resoldre millor els problemes.\nQuines són les experiències positives més comunes, usades com a eines?\nCada persona té inclinacions diferents, en funció del caràcter. Però hi ha aspectes universals: les relacions personals, poder fer coses que ens facin sentir útils ens aporta una sensació de valia molt rellevant. El contacte amb la natura activa l’energia positiva i genera un sentiment de serenitat, que ajuda a veure les coses amb més perspectiva.\nHi ha teràpies basades en el bosc. Crec que els pioners, fa anys, són els japonesos.\nAnar al bosc, segons ja sabem per diferents estudis, genera increments d’emoció positiva, serenitat, i ajuda a una introspecció sana. El que no s’ha demostrat és l’aplicació clínica sobre problemes de salut, però potencialment en l’entorn hospitalari pot ser molt rellevant tenir jardins.\nLes persones alegres es refreden un 25% menys, assegura. No funciona amb malalties com el càncer. Per què?\nHi ha malalties amb un fort component genètic i de processos que es generen al llarg del temps i encara desconeixem. Tot i que hi ha un cert moviment, sobretot de pacients, que creu que sí que està relacionat, n’hi ha que no el desenvolupen tot i tenir els mateixos problemes. Però un matís: sí que hi ha estudis que indiquen que a partir dels 70 anys la sensació de benestar positiu prevé malalties com el declivi cognitiu i ajuda a la longevitat de la vida.\nUna part de la societat catalana viu ara amb angoixa i por, i els està afectant físicament. Com es pot revertir?\nEn el maneig de la tensió, quan és individual, es recomana fer més exercici físic, tècniques de relaxació i meditació. El millor és actuar abans que es compliqui i es generi una espiral que porti a desenvolupar malalties.\nNo podem revertir el que és negatiu en positiu, perquè ens pot portar a un carreró sense sortida. El que podem fer és mantenir-nos connectats a experiències positives; farà que les dolentes no ens afectin més de l’imprescindible.\nCom s’afronta la por?\nÉs una reacció natural que ens predisposa a afrontar una amenaça. Però sovint se’ns oblida que la por és un avís, com la resta d’emocions, i no és necessàriament un reflex de la realitat. Per tant, ens hem de preguntar si aquest avís és correcte i, si ho és, què podem fer per protegir-nos.\nEl Punt Avui. Lleida 11-11-2017, Pàgina 27


La incidència acumulada de casos de coronavirus s'estabilitza a Catalunya sobretot per la millora de zones com el Segrià La República\nLa incidència acumulada de casos de coronavirus s’estabilitza a Catalunya sobretot per la millora de zones com el Segrià\nACN Barcelona.-La taxa d’incidència acumulada de casos de coronavirus a Catalunya s’ha estabilitzat en els darrers dies i fins i tot ha registrat un “petit descens” per la millora de […]\nACN Barcelona.-La taxa d’incidència acumulada de casos de coronavirus a Catalunya s’ha estabilitzat en els darrers dies i fins i tot ha registrat un “petit descens” per la millora de zones molt afectades pels rebrots com el Segrià. “La incidència disminueix, però perquè Lleida ve d’una taxa molt elevada, per sobre de 500 casos per 100.000 habitants”, ha advertit el secretari de Salut Pública, Josep Maria Argimon, que ha recalcat que les mesures a la comarca “funcionen” si bé no s’ha pronunciat si preveuen relaxar-les en espera del que decideixi el Procicat aquest dimecres. A Barcelona la incidència acumulada de casos s’ha estabilitzat, així com a la regió metropolitana sud, però els contagis augmenten a municipis com Castelldefels i Cornellà de Llobregat.\nEn una roda de premsa aquest dimarts per presentar el pla de control de la covid-19, el doctor Argimon ha fet un repàs de la situació epidemiològica, després que en els darrers dies els responsables polítics hagin advertit que Catalunya es troba ara mateix en una situació “crítica” per l’evolució de la pandèmia i per evitar un confinament total; crítica sobretot perquè els contagis en el conjunt del territori han pujat en els darrers dies i pels brots complexos i transmissió comunitària en diferents àrees. El Segrià es troba des de fa dies en un nivell 4 sobre 5 de la classificació que aquest dimarts ha presentat el Departament de Salut. Això significa que aquesta comarca té transmissió comunitària no controlada del virus amb un impacte assistencial rellevant als hospitals. Ara bé, tot i que la situació encara “no és bona”, sí que ha “millorat”, ha assenyalat Argimon. La incidència acumulada de casos en els darrers dies ha baixat i la taxa reproductiva del virus, és a dir, a quantes persones contagia una persona positiva, es troba per sota d’1, que és on ha d’estar. Amb tot, Argimon s’ha volgut mostrar molt prudent ja que la tendència a la baixa dels contagis d’un rebrot que està sent “molt complex” s’ha de consolidar i no ha avançat si aquest dimecres anunciaran un relaxament de les mesures en aquesta comarca. Barcelona es troba en el nivell 3 d’aquesta classificació, és a dir, té transmissió comunitària però de moment el virus no impacta de forma alarmant als hospitals. Ara bé, els centres d’atenció primària sí que estan notant molt l’augment de contagis i se sap que l’impacte als hospitals, que atenen els pacients més greus, arriba uns dies més tard. Per això, tot i que la incidència acumulada s’hagi estabilitzat i la R hagi disminuït i es trobi a 1 en aquests moments, l’alerta és elevada. Aquestes són les regions on se centren més els esforços en aquests moments, juntament amb la metropolitana sud. Argimon també ha destacat que a les Terres de l’Ebre hi ha un “brot important” a Amposta en una empresa, on es preveu un “cribratge massiu”.El secretari de Salut Pública ha demanat no “baixar la guàrdia” tot i aquesta estabilització perquè les dades han de continuar baixant. També ha demanat evitar aglomeracions i reduir les interaccions fora del nucli familiar. Argimon ha posat com a exemple unes imatges que considera que s’haurien pogut “estalviar” de la celebració de l’ascens del Sabadell a Segona Divisió. Preguntat pel missatge del president de la Generalitat, Quim Torra, aquest dilluns, en què va alertar que els propers deu dies són decisius per evitar un confinament i a la vegada va assegurar de cara als turistes internacionals que Catalunya és una destinació segura, Argimon ni hi veu cap “contradicció”. El secretari de Salut Pública ha afirmat que Catalunya és “segura” però que el que s’ha de fer, locals i turistes, és tenir una mobilitat i interacció “responsables”.


25 anys de la flama olímpica a Empúries - Diari de Girona\n25 anys de la flama olímpica a Empúries\n02.04.2017 | 08:01\nL'any 1992, l'Escala va acollir l'arribada de la flama olímpica dels Jocs de Barcelona, un esdeveniment de ressò mundial que va transformar el municipi altempordanès a nivell urbanístic i turístic\nEl 13 de juny de 1992, la fragata Catalunya, procedent de Grècia, va arribar al port d'Empúries amb la flama olímpica dels Jocs de Barcelona. Allà on els grecs havien desembarcat més de dos mil anys abans, ho feia ara una flama que recorreria les terres catalanes abans d'arribar al pebeter de l'estadi olímpic de Montjuïc, a Barcelona. Més de 70.0000 persones la van rebre a l'Escala, que al mes de juny celebrarà un fet que va transformar urbanística i turísticament el municipi. Aquell dia es van acabar les existències de la majoria de bars i establiments.\nDes de la platja fins a Empúries, els visitants ocupaven cada mil·límetre del litoral per participar de l'esdeveniment i un miler d'embarcacions ocupava la badia. Vint mil voluntaris, atletes i polítics van col·laborar en l'esdeveniment. A l'Escala, van ser molts els voluntaris que van treballar amb el Comitè Organitzador Olímpic Barcelona 92 (COOB) i l'Ajuntament en les nombroses tasques que s'havien de desenvolupar. El llavors alcalde, Rafel Bruguera, recorda que molts d'ells ni tan sols van arribar a veure l'acte perquè estaven als aparcaments –es van habilitar 4.000 places–, a l'Ajuntament o en altres punts on s'havia de donar servei, però ho van viure amb passió.\nAmb puntualitat, a les nou del vespre, relatava aquell 13 de juny el Diari de Girona, el bou Gloriamar, que havia rellevat la fragata arribada de Grècia, entregava el foc sagrat al Caro d'Art Icaria, que portava fins a la platja d'Empúries la torxa. El bou Gloriamar estava situat al mig d'un triangle format per embarcacions de pesca de Roses i l'Escala i anava acompanyat per una comitiva de 270 vaixells que van creuar la badia.\nUna jove de 15 anys, la ballarina i actriu Marian Aguilera, va ser la primera encarregada de transportar el foc olímpic fins arribar a les Ruïnes d'Empúries. Corns marins, torxes i música van rememorar el món hel·lenístic. La torxa, en els primers relleus, va recórrer la platja fins al destí final, on va tenir lloc l'acte de rebuda al temple d'Esculapi.\nLes actrius Irene Papas i Núria Espert; el fill de la Premi Nobel de la Pau 1991, Aung San; el llavors alcalde de Barcelona, Pascual Maragall; o el president de la Generalitat, Jordi Pujol, van intervenir oferint discursos en una cerimònia que va durar poc menys d'una hora.\nEs van transmetre missatges de concòrdia, de pau, d'esforç i també de catalanitat. L'Ajuntament disposava d'un miler d'invitacions, de les quals 500 es van repartir entre els veïns. La resta va haver de seguir l'esdeveniment des de la pantalla instal·lada a la platja. Però els actes a Empúries eren només una part de la celebració.\nLa flama olímpica va quedar a l'Escala fins l'endemà. Quan faltaven deu minuts per a les onze del matí, va començar una nova ruta que la portaria per tot Catalunya.\nFotos amb la flama\nDurant tota la nit, la flama va estar custodiada a l'edifici de l'Ajuntament. Els que volien podien entrar i fer-se fotos amb ella. Centenars de persones van anar desfilant. Un tercer punt de celebració, més popular, va ser a l'antic camp de futbol, avui plaça Catalunya.\nAl municipi hi havia arribat gent d'arreu del país i fins i tot de l'estranger. Alguns hi van passar només la jornada i altres van optar per quedar-se a passar la nit. L'allau de milers de persones va suposar unes vendes extraordinàries, sobretot per als negocis dedicats a l'oci o la restauració, que en molts casos van esgotar les existències.\nEntre la munió de periodistes acreditats –150 només per retransmetre-ho en directe– hi havia Robert Carmona, també veí de l'Escala i llavors redactor de Diari de Girona. Juntament amb Ramon Iglesias, Sebastià Roig i Magda Pujol van cobrir l'esdeveniment. «Recordo que va ser un dia de moltes emocions, tant com a escalenc com a periodista», relata Carmona, que constata que «planava a l'ambient aquella sensació entre tothom d'estar presenciant uns moments inoblidables». «Les platges d'Empúries estaven plenes a vessar i el municipi sencer crec que estava col·lapsat com mai», recorda.\nEs va treballar amb dificultat perquè costava moure's i hi havia un estricte control per part dels organitzadors, que van aconseguir impedir que un espontani arribés fins al pebeter amb el missatge de «Freedom Catalonia». No era la única pancarta catalanista que es va poder veure, malgrat que les imatges es van evitar a la televisió estatal, constata.\nEl ressò mundial va afavorir turísticament la població perquè la va situar al mapa mundial. Es calcula que la cerimònia va arribar a 3.500 milions d'espectadors a tot el món. En aquell moment, a molts mitjans els va costar ubicar el municipi i es poden llegir cròniques que confonen, per exemple, Empúries amb Empuriabrava. Avui encara passa a vegades, admet Bruguera, però molt menys.\nUna flama de mil milions\nLa flama també va servir per transformar urbanísticament alguns racons. «Una flama de mil milions», titulava Diari de Girona, perquè va suposar una injecció econòmica ràpida per arranjar l'accés i el litoral d'Empúries. És allà on es van centrar les principals inversions. La seva transformació i una escultura de Rosa Serra són les petjades que han quedat d'aquells Jocs Olímpics. Les principals obres van ser la carretera d'accés a Sant Martí d'Empúries des de la C-31, amb un cost d'1,4 milions d'euros (llavors 240 milions de pessetes); la urbanització del passeig d'Empúries, amb més de tres milions d'euros, i l'escultura de la flama. S'inauguraven dos dies abans de l'arribada de la torxa olímpica, després de mesos de treballs a tot ritme i diversos entrebancs.\nDel caos de cotxes circulant i aparcats a peu de platja es va passar a un espai peatonal. Avui és un dels espais turístics emblemàtics de la població.\nAra, l'Ajuntament està preparant els actes que al juny han de servir per rememorar l'arribada a aquest punt de la flama olímpica.